|  |
| --- |
| **Հավելված N 2**  Բյուրեղավան համայնքի ավագանու  2019 թվականի հոկտեմբերի 14 - ի N \_\_\_-Ա որոշման |

**ՊԱՅՄԱՆԱԳԻՐ N ——**

Խմելու ջրի մատակարարաման (իրավաբանական անձանց համար)

ք․Բյուրեղավան «\_\_\_\_»\_\_\_\_\_\_\_\_\_\_\_ 20\_\_\_թ․

**Բյուրեղավանի համայնքապետարանը**՝ (այսուհետ՝ **Համայնքապետարան**)՝ ի դեմս համայքի ղեկավար Հ․Բալասյանի, որը գործում է ՀՀ օրենսդրության պահանջներին համապատասխան, մի կողմից և Բյուրեղավան համայնքի \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
(այսուհետ՝ **Բաժանորդ**) մյուս կողմից, ղեկավարվելով Հայաստանի Հանրապետության օրենսդրությամբ ու խմելու ջրի մատակարարման և ջրահեռացման կանոններով (այսուհետ՝ **Կանոններ**), կնքեցին սույն պայմանագիրը (այսուհետ՝ **Պայմանագիր**) հետևյալի մասին։

**1․ՊԱՅՄԱՆԱԳՐԻ ԱՌԱՐԿԱՆ**

**1․1** **Ջրամատակարարն** իր ջրամատակարարաման համակարգին միացված ցանցի միջոցով **Բաժանորդին** մատակարարում է պետական ստանդարտների պահանջներին համապատասխանող խմելու ջուր։ Իսկ **Բաժանորդը** օգտագործում է մատակարարված ջուրը, և մատակարարված ջրի դիմաց վճարները **ջրամատակարարին** վճարում է **Պայմանագրով** սահմանված կարգով։

**1․2**․**Բաժանորդն** ընդունում է **Պայմանագիրը** ստորագրելու օրվա դրությամբ **Ջրամատակարարի** կողմից մատակարարված ջրի դիմաց իր պարտքը՝ \_\_\_\_\_\_\_\_\_\_ դրամ, որը պարտավորվում է վճարել։

**2․ԿՈՂՄԵՐԻ ՊԱՐՏԱՎՈՐՈՒԹՅՈՒՆՆԵՐԸ**

**2․1․Կողմերը** պարտավորվում են ղեկավարվել Հայաստանի Հանրապետության օրենսդրությամբ, **Կանոններով** և **Պայմանագրով**։

**2․2**․**Ջրամատակարարը** պարտավորվում է՝

**2․2․1․**Ոչ շուրջօրյա ջրամատակարարման դեպքում ապահովել **Բաժանորդի** ամենօրյա ժամային ջրամատակարարումը (եթե **Պայմանագրով** սահմանված չէ ջրամատակարարման այլ ժամանակացույց): **2․2․2․**Պահպանել կողմերի տնօրինության ջրամատակարարման համակարգի սահմանազատման կետում մատակարարվող ջրի որակն ըստ գործող պետական ստանդարտների պահանջների, **2․2․3․**Անհապաղ տեղեկացնել **Բաժանորդին** իր համակարգում տեղի ունեցած վթարների մասին և

դրանք վերացնել հնարավորինս սեղմ ժամկետում, եթե ջրամատակարարման դադարեցումը պայմանավորված չէ **Պայմանագրի** 2․3․1-ին պահանջների չկատարման հետ։

**2․2․4**․Ջրամատակարարման սակագների փոփոխման մասին առնվազն մեկ ամիս առաջ տեղեկացնել **Բաժանորդին**։

**2․2․5․Բաժանորդը** պարտավորվում է իր միջոցների հաշվին կատարել ներքին ցանցում ջրաչափի տեղադրաման աշխատանքները։

**2․2․6**․**Բաժանորդի** պահանջի դեպքում 5-օրյա ժամկետում ներկայացնել ջրի որակը հասվաստող փաստաթուղթ (երաշխիք)։

**2․2․7․**Հայաստանի Հանրապետության օրենսդրությամբ սահմանված չափաքանակներին համապատասխան, իսկ ջրաչափի առկայության դեպքում՝ ջրաչափի ցուցմունքին համապատասխան, հաշվարկել և **Բաժանորդին** ներկայացնել նրա կողմից օգտագործված ջրի դիմաց վճարման ենթակա գումարի չափը՝ մինչև յուրաքանչյուր ամսվան հաջորդող ամսվա 2-ը։

**2․3․Բաժանորդը** պարտավորվում է՝

**2․3․1․**Մատակարարված ջրի դիմաց վճարման ենթակա գումարը **Պայմանագրի** 2․2․7-րդ ենթակետի համաձայն **Ջրամատակարարին** վճարել մինչև յուրաքանչյուր ամսվան հաջորդող ամսվա 5-ը։

**2․3․2**․Չխոչընդոտել **Ջրամատակարարի** ներկայացուցչի մուտքն իր տարածք՝ տեղադրված ջրաչափի ցուցմունքները գրառելու, **Կանոնների** համաձայն շահագործման վիճակը համատեղ ուսումնասիրելու, իսկ **Ջրամատակարարի** մոտ **Բաժանորդի** օգտագործված խմելու ջրի ծավալների նկատմամբ կասկած առաջանալու դեպքում՝ դրանք ճշգրտելու համար։

**2․3․3․**Ջրի չմատակարաման կամ ջրամատակարարման պարտավորությունների ոչ պատշաճ կատարման, ջրաչափի անսարքության, կնիքի խախտման նկատմամբ կասկածներ առաջանալու դեպքում դրանց մասին անհապաղ տեղեկացնել **Ջրամատակարարին։**

**2․3․4**․Ապահովել իր տնօրինության ջրամատակարարման, սարքերի ու սարքավորումների պահպանությունը և դրանց անվտանգ շահագործումը։

**3․ ՄԱՏԱԿԱՐԱՐՎԱԾ ՋՐԻ ԾԱՎԱԼՆԵՐԻ ՀԱՇՎԱՐԿՄԱՆ ԿԱՐԳԸ**

**3․1․Բաժանորդին** մատակարարված ջրի ծավալը հաշվարկվում է **Ջրամատակարարի** և **Բաժանորդի** ջրամատակարարման համակարգերի սահմանազատման կետում տեղադրված ջրաչափի և (կամ) **Բաժանորդի** ներքին ցանցում տեղադրված ջրաչափերի ցուցմունքների հիման վրա։

**3․2․**Ոչ **բաժանորդի** մեղքով՝ **Բաժանորդի** ջրաչափի անսարքության կամ կնիքների վնասման դեպքում օգտագործված (սպառված) ջրի ծավալը հաշվարկվում է նախորդ 3 հաշվարկային ամսվա ընթացքում ծախսված ջրի միջին ծավալի չափով, բայց 15 օրից ոչ ավելի ժամկետով։ Նշված ժամկետում **Ջրամատակարարի** մեղքով ջրաչափը չկնքելու դեպքում հաշվարկի այդպիսի կարգը պահպանվում է ընդհուպ մինչև ջրաչափերը կնքելը, իսկ **Բաժանորդի** կողմից այդ ժամանակահատվածում օգտագործված ջրի ծավալի արժեքը չի հաշվարկվում։

**3․3․**Օգտագործված ջրի ծավալների հաշվարկաման ժամանակահատված է համարվում հաշվարկային ամիսը։

**3․4․** **Բաժանորդի** կողմից ջրաչափի բնականոն աշխատանքի խախտման, ջրաչափի կողանցմամբ ջրընդունման, ջրաչափի կնիքների վնասման (պոկման, կեղծման) և այլ միտումնավոր խախտումների հայտնաբերման դեպքում **Ջրամատակարարը** խախտման հայտնաբերման պահին արձանագրում է խախտումը և կազմում **Կանոնների** խախտման ակտ։ **Կանոնների** խախտման ակտը հիմք է ծառայում **Բաժանորդի** կողմից օգտագործված ջրի ծավալի վերահաշվարկման (ճշգրտման) համար։

**4․ՋՐԱՄԱՏԱԿԱՐԱՐՄԱՆ ԴԻՄԱՑ ՎՃԱՐԻ ՀԱՇՎԱՐԿՄԱՆ ԿԱՐԳԸ**

**4․1․ Բաժանորդին** մատակարարված ջրի ծառայության դիմաց վճարը հաշվարկվում է **Բաժանորդի** ջրաչափի ցուցմունքների և **Պայմանագրում** նշված սակագների հիման վրա։

**4․2**․**Պայմանագրի** կնքման պահից գործում են հետևյալ սակագները՝ Մատակարարվող 1 խմ ջրի համար\_\_\_\_\_\_\_\_\_\_\_\_\_\_\_\_\_\_\_ դրամ։

**5․ԼՐԱՑՈՒՑԻՉ ՊԱՅՄԱՆՆԵՐ**

**5․1․**Եթե արտադրության կամ աշխատանքային առանձնահատուկ պայմանները պահանջում են անընդմեջ ջրամատակարարում, ապա **Բաժանորդը** պարտավոր է ունենալ պաշարապահ ռեզերվուար։

**6․ԿՈՂՄԵՐԻ ՊԱՏԱՍԽԱՆԱՏՎՈՒԹՅՈՒՆԸ**

**6․1**․**Պայմանագրային** պարտավորությունները չկատարելու, ոչ պատշաճ կատարելու կամ վնաս հասցնելու դեպքերում, ինչպես նաև **Բաժանորդի** կողմից օգտագործված ծավալի նվազեցման նպատակով ջրաչափի բնականոն աշխատանքի խախտման, ջրաչափի կողանցմամբ ջրընդունման, ջրաչափի կնիքների վնասման (պոկման, կեղծման) և այլ միտումնավոր խախտումների հայտնաբերման դեպքերում կողմերը պատասխանատվություն են կրում և փոխհատուցում են պատճառված վնասները՝ Հայստանի Հանրապետության օրենսդրությամբ ու **Կանոններով** սահմանված կարգով՝ բացառությամբ **Պայմանագրի** **6․2․**կետում նշված դեպքերի։

**6․2․**Օրենքով սահմանված կարգով ֆորս-մաժորային դեպքերում ջրամատակակարման դադարեցման, ինչպես նաև **Բաժանորդի** մեղքով իր կրած վնասի համար **Ջրամատակարարը** պատասխանատվություն չի կրում։

**6․3**․Ջրի չմատակարարման կամ ջրամատակարման պարտավորությունների ոչ պատծշաճ կատարման դեպքում կազմվում է խմելու ջրի թերմատակարարման ակտ,բայց ոչ ավելի քան մեկ ամիս ժամկետով, եթե **Բաժանորդը** **Պայմանագրի** **2․3․3․**ենթակետի համաձայն հաշվետու ամսվա ընթացքում առնվազն  
2 ամգամ դրա մասին գրավոր տեղեկացրել է **Ջրամատակարարին,** ինչի հիման վրա **Ջրամատակարարը Բաժանորդին** վճարում է տուժանք թերմատակարարված յուրաքանչյուր մեկ խորանարդ մետր ջրի համար՝ սակագների քառապատիկի չափով։

**7․ ՎԵՃԵՐԻ ԼՈՒԾՄԱՆ ԿԱՐԳԸ**

**7․1**․**Պայմանագրի** կապակցությամբ ծագած վեճերը լուծվում են բանակցությունների միջոցով։

**7․2․**Բանակցությունների արդյունքում փոխհամաձայնության չգալու դեպքում վեճերը լուծվում են դատական կարգով։

**8․ ԱՆՀԱՂԹԱՀԱՐԵԼԻ ՈՒԺ(ՖՈՐՍ-ՄԱԺՈՐ)**

**8․1․Պայմանագրով** ստաձնած պարտավորություններն ամբողջությամբ կամ մասնակիորեն չկատարելու համար կողմերն ազատվում են պատասխանատվությունից,եթե դա կապված է ֆորս-մաժորային դեպքերի հետ,որոնք ծագել են պայմանագիրը կնքելուց հետո,և որոնք կողմերը չէին կարող կանխատեսել կամ կանխարգելել։ Այդպիսի իրավիճակներ են երկրաշարժը, ջրհեղեղը, հրդեհը, պատերազմը, ռազմական և արտակարգ դրության հայտարարումը, քաղաքական հուզումները, գործադուլներ, հաղորդակցության միջոցների աշխատանքի դադարեցումը,պետական մարմինների ակտերը և այլն,որոնք անհնարին են դարձնում **Պայմանագրով** ստանձնած պարտավորությունների կատարումը։

**9․ՊԱՅՄԱՆԱԳՐԻ ԳՈՐԾՈՂՈՒԹՅԱՆ ԺԱՄԿԵՏԸ**

**9․1․** **Պայմանագիրն** ուժի մեջ է մտնում ու կողմերի համար պարտադիր է դառնում դրա կնքման պահից և գործում է \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ժամկետով։ **Պայմանագրի** գործողությունը համարվում է երկարաձգված նույն ժամկետով և պայմաններով,եթե կողմերից որևէ մեկը դրա գործողության ժամկետը լրանալուց մեկ ամիս առաջ չի դիմում մյուս կողմին այն փոփոխելու կամ դադարեցնելու մասին։

**9․2**․**Պայմանագրի** գործողության ժամկետում մատակարարվող ջրի ծավալների փոփոխության դեպքում պայմանագիրը ենթակա է փոփոխման։

**10․ՊԱՅՄԱՆԱԳՐԵՐԻ ՎԱՂԱԺԱՄԿԵՏ ԼՈՒԾՈՒՄԸ**

**10․1**․**Պայմանագիրը** կարող է վաղաժամկետ լուծվել առնվազն մեկ ամիս առաջ դրա մասին տեղեկացնելով մյուս կողմին, եթե՝

**10․1․1․**Բազմիցս խախտվել են ծառայությունների մատուցման ժամկետները (երկու և ավելի անգամ):

**10․1․2․**Բազմիցս խախտվել են ծառայություների դիմաց վճարման ժամկետները (երկու և ավելի անգամ):

**10․1․3․**Արտակարգ իրավիճակի դեպքում (ֆորս-մաժոր), եթե այն տևում է 2 ամիս և ավելի:

**10․2**․**Պայմանագիրը** միակողմանի լուծման մասին զգուշացում ստանալիս մյուս կողմն իրավունք ունի այն դիտել որպես վեճ, որը լուծվում է Հայսաստանի Հանրապետության օրենսդրությամբ և **Կանոններով** սահմանված կարգով։

**10․3․Պայմանագիրը** առանց պատճառաբանության միակողմանի լուծելու ցանկություն հայտնած կողմը պարտավոր է փոխհատուցել դրա հետևանքով մյուս կողմին պատճառված վնասները։

**10․4․Պայմանագրի** փոփոխությունը կամ վաղաժամկետ դադարումը կողմերին չի ազատում մինչ այդ **Պայմանագրով** ստանձնած և չկատարած պարտավորությունների կատարումից։

**11.ԱՅԼ ՊԱՅՄԱՆՆԵՐ**

**11․1․Պայմանագրով** չկարգավորված և չնախատեսվածն հարցերը լուծվում են Հայաստանի Հանրապետության օրենսդրությամբ սահմանված կարգով։

**11․2․Պայմանագիրը** կնքված է երկու հավասարազոր օրինակից յուրաքանչյուր կողմին տրվում է մեկ օրինակ։

**12․ԿՈՂՄԵՐԻ ՍՏՈՐԱԳՈՐՈՒԹՅՈՒՆՆԵՐԸ**

**ԲՅՈՒՐԵՂԱՎԱՆԻ ՀԱՄԱՆՅՔԱՊԵՏԱՐԱՆ ԲԱԺԱՆՈՐԴ**

ՀՎՎՀ 035461187 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Հասցե՝ ք․Բյուրեղավան Հասցե՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Վազգեն Ա Վեհափառ փողոց 1 Վարչական շենք ՀՎՀՀ՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Հեռախոս՝ 0222 6 52 03 Հեռախոս՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Համայնքի ղեկավար՝ Հ․Բալասյան Տնօրեն՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ստորագրությունը, կնիքը ստորագրությունը, կնիքը